《鹊桥仙（次韵元春兄）》
宋代·陈著

兄年八十，弟今年几，亦是七旬有九。人生取数已为多，更休问、前程无有。

家贫是苦，算来又好，见得平生操守。杯茶盏水也风流，莫负了、桂时菊候。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。